pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“อนุทิน”ตรวจเข้มเชียงใหม่รับมือคนเดินทาง
วันอังคารที่ 12 พฤษภาคม 2563
“อนุทิน”ตรวจเข้มเชียงใหม่รับมือคนเดินทาง
“อนุทิน” พร้อมด้วย รมว.ท่องเที่ยวฯ ตรวจความพร้อมสนามบินเชียงใหม่ ชงยกระดับคัดกรองผู้โดยสารในประเทศให้เทียบเท่าฝั่งขาเข้าและขาออกต่างประเทศ เพื่อสร้างความมั่นใจและความปลอดภัยไร้ความเสี่ยงในการเดินทาง
“อนุทิน” พร้อมด้วย รมว.ท่องเที่ยวฯ ตรวจความพร้อมสนามบินเชียงใหม่ ชงยกระดับคัดกรองผู้โดยสารในประเทศให้เทียบเท่าฝั่งขาเข้าและขาออกต่างประเทศ เพื่อสร้างความมั่นใจและความปลอดภัยไร้ความเสี่ยงในการเดินทาง เพื่อให้ “เชียงใหม่”ยังเป็นที่หมายท่องเที่ยวสําคัญของโลก พร้อมเร่งผลักดันให้ทุกจังหวัดมีโรงพยาบาลรองรับผู้ป่วยจังหวัดละ 1 แห่งให้ครบตามแผนที่เตรียมไว้
วันนี้ (12 พฤษภาคม 2563) ที่ท่าอากาศยานนานาชาติเชียงใหม่ จ.เชียงใหม่ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา ตรวจเยี่ยมการดําเนินการการตรวจคัดกรองผู้โดยสารของท่าอากาศยานเชียงใหม่ฯ เพื่อเตรียมความพร้อมสู่การผ่อนปรนในระยะที่สอง โดยกล่าวว่า เป็นที่น่ายินดีที่จังหวัดเชียงใหม่ไม่พบผู้ติดเชื้อรายใหม่มาเป็นเวลา 34 วันแล้ว ที่ผ่านมาพบผู้ติดเชื้อเพียง 40 ราย การผ่อนปรนในระยะต่อไปจังหวัดเชียงใหม่ต้องเตรียมพร้อมเรื่องการรับผู้ที่มีความเสี่ยงจากนอกพื้นที่ สนามบินจึงเป็นด่านหน้าสําคัญในการคัดกรองทั้งคนไทยและชาวต่างชาติที่เดินทางเข้ามา จึงอาจจะต้องนํามาตรการการคัดกรองสําหรับผู้โดยสารขาเข้าและออกต่างประเทศมาใช้สําหรับผู้โดยสารในประเทศเช่นกัน เพื่อยกระดับการควบคุมโรคอย่างเข้มข้น โดยทั้งสนามบินสุวรรณภูมิ สนามบินดอนเมือง จะต้องดําเนินการควบคู่ไปพร้อมกันเพื่อคัดกรองผู้โดยสารที่ต้องเดินทางในประเทศ
นายอนุทิน ยังกล่าวด้วยว่า ทางรัฐบาลโดยกระทรวงสาธารณสุขเตรียมผลักดันให้ทุกจังหวัดมีโรงพยาบาลที่พร้อมรองรับผู้ป่วยโควิด19 อย่างครบวงจร จังหวัดละ 1 แห่ง ให้ได้ตามแผนที่กําหนดไว้ ทั้งคัดกรอง รักษา และกักตัวสังเกตอาการ เพื่อให้มาตรฐานการดูแลผู้ป่วยยังคงมีความเข้มข้นต่อไป โดยที่ขณะนี้ระบบสาธารณสุขของเรามีความพร้อมทุกด้านทําให้มั่นใจว่าต่อไปเราจะรับมือกับสถานการณ์ได้เป็นอย่างดี และจะส่งผลให้ประเทศไทยโดยเฉพาะพื้นที่ท่องเที่ยวอย่างจังหวัดเชียงใหม่จะกลายเป็นเมืองท่องเที่ยวที่ปลอดภัย ผู้คนจากทั่วโลกอยากจะเดินทางเข้ามาท่องเที่ยวอีกครั้งอย่างแน่นอน อย่างไรก็ตาม ความสําเร็จของการควบคุมโรคจะเกิดขึ้นได้ต้องอาศัยความร่วมมือจากประชาชนอย่างเต็มที่เหมือนที่ร่วมมือกันมา การ์ดต้องไม่ตก เราจึงจะพร้อมรับมือกับสถานการณ์ในวันข้างหน้าได้เป็นอย่างดีต่อไป
******************************* 12 พฤษภาคม 2563
รัฐบาลไทย-ข่าวทำเนียบรัฐบาล-นายกรัฐมนตรียืนยันทำงานไม่ได้หวังผลการเมือง ระบุยังไม่พิจารณากรณีพรรคการเมืองเสนอชื่อเป็นนายกรัฐมนตรีคนนอก
วันอังคารที่ 27 มีนาคม 2561
นายกรัฐมนตรียืนยันทํางานไม่ได้หวังผลการเมือง ระบุยังไม่พิจารณากรณีพรรคการเมืองเสนอชื่อเป็นนายกรัฐมนตรีคนนอก
นายกรัฐมนตรียืนยันทํางานไม่ได้หวังผลการเมือง ระบุยังไม่พิจารณากรณีพรรคการเมืองเสนอชื่อเป็นนายกรัฐมนตรีคนนอก
วันนี้ (27 มีนาคม 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีพรรคการเมืองเสนอชื่อเป็นนายกรัฐมนตรีคนนอกว่า ยังไม่ได้พิจารณาในเรื่องดังกล่าว และยังไม่รู้จะสังกัดพรรคไหน จะรับหรือไม่รับยังไม่รู้ ตอนนี้ขอทํางานเพื่อขับเคลื่อนนโยบายต่าง ๆ ก่อน พร้อมกล่าวยืนยันว่าตัวเองทํางานไม่ได้หวังผลการเมือง ระบุต้องการให้เสนอชื่อคนอื่นก่อน แล้วค่อยมาพิจารณาตัวเอง เพราะตัวเองไม่ใช่คนเก่ง หรือดีเลิศประเสริฐศรี
--------------------------------------
รัฐบาลไทย-ข่าวทำเนียบรัฐบาล-ปลัด ก.อุตฯ ตรวจเยี่ยมโครงการหมู่บ้านอุตสาหกรรมเพื่อการท่องเที่ยวนำร่อง “ชุมชนเกาะยอ”
วันพฤหัสบดีที่ 25 พฤษภาคม 2560
ปลัด ก.อุตฯ ตรวจเยี่ยมโครงการหมู่บ้านอุตสาหกรรมเพื่อการท่องเที่ยวนําร่อง “ชุมชนเกาะยอ”
ปลัดกระทรวงอุตสาหกรรม ตรวจเยี่ยม “ชุมชนเกาะยอ” จ.สงขลา ซึ่งเข้าร่วมโครงการหมู่บ้านอุตสาหกรรมเพื่อการท่องเที่ยวนําร่อง
วันนี้ 25 พฤษภาคม 2560 นายสมชาย หาญหิรัญ ปลัดกระทรวงอุตสาหกรรม พร้อมคณะฯ นําโดยนางแน่งน้อย เวทยพงษ์ รองอธิบดีกรมส่งเสริมอุตสาหกรรม และ นายวีระกิตติ์ รันทกิจธนวัชร์ อุตสาหกรรมจังหวัดสงขลา ตรวจเยี่ยม “ชุมชนเกาะยอ” ตั้งอยู่กลางทะเลสาบสงขลา ต.เกาะยอ อ.เมือง จ.สงขลา ซึ่งเข้าร่วมโครงการหมู่บ้านอุตสาหกรรมเพื่อการท่องเที่ยวนําร่อง (Creative Industry Village : CIV) ได้เดินชมตลาดนัดเช้า โดยมีนายชัยยุทธ เสาวคนธ์ ผู้ใหญ่บ้านให้การต้อนรับ และเข้ามนัสการและร่วมสนทนาหารือกับเจ้าอาวาสวัดแหลมพ้อ เพื่อการปรับปรุงโครงการฯ ระยะต่อไปด้วย
รัฐบาลไทย-ข่าวทำเนียบรัฐบาล-"บ้านดีมีดาวน์" เริ่มให้ลงทะเบียน พรุ่งนี้เป็นวันแรก!! โครงการที่รัฐช่วยลดภาระการซื้อที่ อยู่อาศัย 50,000 บาท แก่ประชาชน 1 แสนรายแรก
วันพุธที่ 11 ธันวาคม 2562
"บ้านดีมีดาวน์" เริ่มให้ลงทะเบียน พรุ่งนี้เป็นวันแรก!! โครงการที่รัฐช่วยลดภาระการซื้อที่ อยู่อาศัย 50,000 บาท แก่ประชาชน 1 แสนรายแรก
รัฐบาล โดยกระทรวงการคลัง จะเปิดให้ประชาชนที่ต้องการมีที่อยู่อาศัยเป็นของตนเอง ลงทะเบียนเข้าร่วมโครงการ"บ้านดีมีดาวน์" ตามมาตรการลดภาระการซื้อที่อยู่อาศัยเป็นวันแรก ผ่านเว็บไซต์ www.บ้านดีมีดาวน์.com ตั้งแต่เวลา 8.00 น. เป็นต้นไป
นายฉัตรชัย ศิริไล กรรมการผู้จัดการธนาคารอาคารสงเคราะห์(ธอส.) เปิดเผยว่า พรุ่งนี้ (11 ธันวาคม 2562) รัฐบาล โดยกระทรวงการคลัง จะเปิดให้ประชาชนที่ต้องการมีที่อยู่อาศัยเป็นของตนเอง ลงทะเบียนเข้าร่วมโครงการ"บ้านดีมีดาวน์" ตามมาตรการลดภาระการซื้อที่อยู่อาศัยเป็นวันแรก ผ่านเว็บไซต์ www.บ้านดีมีดาวน์.com ตั้งแต่เวลา 8.00 น. เป็นต้นไป โดยถือเป็นโครงการที่รัฐต้องการช่วยลดภาระให้คนอยากมีบ้าน 50,000 บาทต่อราย แก่ประชาชน 100,000 รายแรก ที่มีคุณสมบัติตามเงื่อนไขของโครงการ คือ มีตัวตนตามฐานข้อมูลของกรมการปกครอง และอยู่ในระบบฐานภาษี มีรายได้ไม่เกิน 100,000 บาทต่อเดือน หรือไม่เกิน 1,200,000 บาทต่อปี โดยซื้อที่อยู่อาศัยใหม่จากผู้ประกอบการและได้รับอนุมัติสินเชื่อและจดทะเบียนนิติกรรมจํานองระหว่างวันที่ 27 พฤศจิกายน 2562 - 31 มีนาคม 2563 และภายหลังได้รับการยืนยันจากระบบของกระทรวงการคลังว่าเป็นผู้ที่มีคุณสมบัติและปฏิบัติตามเงื่อนไขของโครงการ ระบบจะส่งข้อมูลยืนยันมาให้ ธอส. โอนเงินให้แก่ประชาชนผ่านระบบพร้อมเพย์ตามบัญชีที่ผูกกับหมายเลขประจําตัวประชาชนต่อไป
“โครงการบ้านดีมีดาวน์ถือเป็นโครงการที่ช่วยลดภาระให้แก่ผู้ซื้อที่อยู่อาศัยแก่ผู้มีคุณสมบัติและปฏิบัติตามเงื่อนไขของโครงการ นอกจากนี้ หากเป็นผู้ซื้อที่อยู่อาศัยใหม่ราคาไม่เกิน 3 ล้านบาทจากผู้ประกอบการ ยังได้รับสิทธิประโยชน์อื่นที่รัฐบาลมอบให้เพิ่มเติม ทั้งการลดค่าจดทะเบียนการโอนและค่าจดจํานองเหลือเพียงประเภทละ 0.01% และยังมีสิทธิ์ได้รับมาตรการสินเชื่อบ้านอัตราดอกเบี้ยต่ําเพียง 2.5% ต่อปี คงที่ 3 ปีแรกของ ธอส. อีกด้วย"นายฉัตรชัยกล่าว
ทั้งนี้ ความร่วมมือระหว่างกระทรวงการคลัง สถาบันการเงิน และผู้ประกอบการภาคอสังหาริมทรัพย์ ในการดําเนินโครงการ"บ้านดีมีดาวน์"ในครั้งนี้ จะช่วยให้มาตรการกระตุ้นเศรษฐกิจของภาครัฐสามารถบรรลุเจตนารมณ์ในการส่งเสริมให้ประชาชนมีที่อยู่อาศัยเป็นของตนเอง อีกทั้งยังช่วยกระตุ้นเศรษฐกิจโดยเฉพาะในภาคอสังหาริมทรัพย์ให้มีการขยายตัวอย่างมีศักยภาพในปี 2563 ต่อไป
รัฐบาลไทย-ข่าวทำเนียบรัฐบาล-“รมช.วิวัฒน์” เป็นประธานเปิดงานโครงการ “พลังคนสร้างสรรค์โลก รวมพลังตามรอยพ่อของแผ่นดิน”
วันพุธที่ 13 ธันวาคม 2560
“รมช.วิวัฒน์” เป็นประธานเปิดงานโครงการ “พลังคนสร้างสรรค์โลก รวมพลังตามรอยพ่อของแผ่นดิน”
“รมช.วิวัฒน์” เป็นประธานเปิดงานโครงการ “พลังคนสร้างสรรค์โลก รวมพลังตามรอยพ่อของแผ่นดิน” ปี 5
ดร.วิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ กล่าวในโอกาสเป็นประธานในงานสรุปผลโครงการ“พลังคนสร้างสรรค์โลก รวมพลังตามรอยพ่อของแผ่นดิน”ปี5ณ ศูนย์การค้าเดอะมอลล์ บางกะปิ ว่า โครงการ “พลังคนสร้างสรรค์โลก รวมพลังตามรอยพ่อของแผ่นดิน”ก่อตั้งขึ้นในปี พ.ศ.2556โดยได้รับแรงบันดาลใจจากกระแสพระราชดํารัสของพระบาทสมเด็จพระปรมินทรมหาภูมิพลอดุลยเดช ที่ทรงห่วงใยต่อปัญหาน้ําท่วมและภัยแล้งบริเวณลุ่มน้ําป่าสัก จึงเกิดการร่วมมือกันของ7ภาคีเครือข่ายทุกภาคส่วน ได้แก่ ภาครัฐ ภาควิชาการ ภาคเอกชน ภาคประชาชน ภาคประชาสังคม ภาคศาสนา และสื่อมวลชน เพื่อรณรงค์ให้ความรู้และสร้างความตระหนักแก่ประชาชนถึงความสําคัญในการฟื้นฟูและพัฒนาลุ่มน้ําป่าสัก ด้วยแนวทางศาสตร์พระราชาทั้งในเรื่องของหลักปรัชญาของเศรษฐกิจพอเพียง และเกษตรทฤษฎีใหม่ ภายใต้แนวคิดโคก หนอง นา โมเดล ตามลักษณะภูมิสังคมและภูมิปัญญาท้องถิ่น สู่การแก้ปัญหา หยุดท่วม-หยุดแล้งในลุ่มน้ําป่าสักอย่างยั่งยืน ทั้งมุ่งหวังให้ลุ่มน้ําป่าสักเป็น‘ต้นแบบ’ในการจัดการดิน น้ํา ป่า ให้เกิดการขยายผลไปยังลุ่มน้ําต่างๆ ทั่วประเทศ ซึ่งโครงการฯ ได้ดําเนินงานมาจนถึงปีที่5จากที่มีเป้าหมายรวม9ปี เกิดผลสัมฤทธิ์ที่น่าพึงพอใจ สามารถรณรงค์เผยแพร่องค์ความรู้ศาสตร์พระราชาออกไปตามพลวัตรการขับเคลื่อนของโครงการฯ สร้างคนมีใจ สร้างเครือข่ายที่เข้มแข็ง จนสามารถสร้างเป็นศูนย์การเรียนรู้ศาสตร์พระราชาในหลายภูมิภาคมากขึ้นเรื่อยๆ จนขณะนี้โครงการฯ สามารถขยายเครือข่ายออกไปถึง24ลุ่มน้ําแล้ว เป้าหมายคือ ครอบคลุม25ลุ่มน้ําทั่วประเทศไทย ซึ่งเป็นสิ่งที่ภาครัฐและภาคีเครือข่ายทุกภาคส่วนจะต้องร่วมมือร่วมใจกันผลักดันต่อไป เพื่อให้บรรลุเป้าหมายในการหยุดท่วม-หยุดแล้งอย่างยั่งยืนทั่วประเทศ
ทั้งนี้ โครงการ“พลังคนสร้างสรรค์โลก รวมพลังตามรอยพ่อของแผ่นดิน”เป็นความร่วมมือระหว่าง บริษัท เชฟรอนประเทศไทยสํารวจและผลิต จํากัด สถาบันเศรษฐกิจพอเพียง มูลนิธิกสิกรรมธรรมชาติ และพันธมิตรภาคีเครือข่ายทุกภาคส่วน ที่น้อมนําศาสตร์พระราชาและภูมิปัญญาท้องถิ่น มาแก้ปัญหาน้ําท่วมน้ําแล้งในลุ่มน้ําป่าสักอย่างยั่งยืน และขยายองค์ความรู้สู่ลุ่มน้ําต่างๆ ทั่วประเทศซึ่งปีนี้จัดขึ้นภายใต้แนวคิด“แตกตัวทั่วไทย เอามื้อสามัคคี”ผ่านกิจกรรมรณรงค์เชิญชวนบุคคลทั่วไปที่สนใจเข้าร่วมกิจกรรมใน4พื้นที่เป้าหมาย ได้แก่ แปลงเกษตรสาธิต คณะเทคโนโลยีการเกษตร สถาบันเทคโนโลยีพระจอมเกล้าเจ้าคุณทหารลาดกระบัง ไร่สุขกลางใจ ของนายสุขะชัย ศุภศิริ ต.ป่าหวาย อ.สวนผึ้ง จ.ราชบุรี พื้นที่ของนายแสวง ศรีธรรมบุตรและพื้นที่เครือข่ายสภาคริสตจักรนาเรียง ต.ตาดทอง อ.ศรีธาตุ จ.อุดรธานี และ ศูนย์ปฏิบัติการเศรษฐกิจพอเพียงตามแนวพระราชดําริ(บวร) วัดพระบรมธาตุดอยผาส้ม บ.อมลอง ต.แม่สาบ อ.สะเมิงจ.เชียงใหม่ทั้งยังได้นําตัวอย่างผลสําเร็จจาก4พื้นที่มาจัดแสดง ณ ศูนย์การค้าเดอะมอลล์ บางกะปิพร้อมนําผลิตผลเกษตรอินทรีย์จากเครือข่ายเกษตรกรในโครงการกว่า40ราย มาจัดจําหน่ายให้คนเมืองด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สธ.ชี้ ยังคงเข้มมาตรการลดความแออัดในที่สาธารณะ ชะลอผู้ป่วย Covid-19 รายใหม่ [กระทรวงสาธารณสุข]
วันศุกร์ที่ 10 เมษายน 2563
สธ.ชี้ ยังคงเข้มมาตรการลดความแออัดในที่สาธารณะ ชะลอผู้ป่วย Covid-19 รายใหม่ [กระทรวงสาธารณสุข]
สธ.ชี้ ยังคงเข้มมาตรการลดความแออัดในที่สาธารณะ ชะลอผู้ป่วย Covid-19 รายใหม่
กระทรวงสาธารณสุข ชี้ตัวเลขผู้ป่วยโควิด-19 ลดลงต่อเนื่อง ยังคงเข้มมาตรการลดความแออัดในที่สาธารณะ จํากัดการเดินทาง ออกจากบ้านเท่าที่จําเป็น และหลีกเลี่ยงการรวมตัวเป็นกลุ่ม ชะลอการเพิ่มจํานวนผู้ป่วยรายใหม่
วันนี้ (10 เมษายน 2563) ที่สํานักงานปลัดกระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค เผยว่า สถานการณ์การแพร่ระบาดเชื้อไวรัสโคโรนา 2019 ในประเทศไทยมีแนวโน้มลดลง ในช่วงสัปดาห์ที่ผ่านมา อย่างไรก็ตามขอให้ประชาชนอย่าประมาท ยังคงเข้มให้ปฏิบัติตามมาตรการของรัฐบาลและกระทรวงสาธารณสุขต่อไป เน้นลดความแออัดในพื้นที่สาธารณะ จํากัดการเดินทาง ออกจากบ้านเท่าที่จําเป็น และหลีกเลี่ยงการรวมตัวเป็นกลุ่ม เว้นระยะห่างทางสังคม (Social Distancing) เพื่อชะลอการเพิ่มจํานวนผู้ป่วยรายใหม่ เนื่องจากเชื้อไวรัสสามารถแพร่กระจายไปได้ง่ายและรวดเร็วจากการที่ประชาชนเดินทางไปที่ต่างๆ เช่น เหตุการณ์ที่สถานบันเทิง และสนามมวย
นายแพทย์ธนรักษ์ กล่าวต่อว่า ข้อกังวลของประชาชนเกี่ยวกับตนเองจะติดเชื้อจากผู้ไม่แสดงอาการหรือไม่นั้น ขอชี้แจงว่า หากไม่มีไข้ ไม่มีอาการใด ๆ โอกาสที่เชื้อโรคจะแพร่มาทางน้ําลายมีน้อย เพราะในประเทศไทยแทบทุกคนสวมหน้าอนามัยหรือหน้ากากผ้าแล้ว แต่หากเคยไปในที่แออัด หรือสัมผัสกับผู้ป่วย ควรสังเกตอาการของตนเองในระยะเวลา 14 วัน ทั้งนี้ ข้อมูลทางระบาดวิทยา ในผู้ติดเชื้อ 100 คน จะมี 30 คนที่ติดเชื้อแต่ไม่แสดงอาการ อีก 50 คน จะมีอาการน้อย ซึ่งทั้งหมด 80 คนที่ติดเชื้อนี้สามารถหายได้เอง และโอกาสการแพร่เชื้อให้ผู้อื่นมีค่อนข้างน้อย นอกจากจะติดต่อกันในระยะใกล้ชิด เช่น การตะโกน การพูดคุย การไอจาม ทําให้เชื้อที่อยู่ในน้ําลายกระเด็นใส่ผู้อื่น
“มาตรการที่เราดําเนินการอยู่ในตอนนี้ เป็นเพียงการชะลอการเพิ่มจํานวนของผู้ป่วยโควิด-19รายใหม่ เพื่อให้เหลือน้อยที่สุดเท่าที่จะเป็นไปได้ อย่าประมาท ขอความร่วมมือประชาชนออกจากบ้านเท่าที่จําเป็นและหลีกเลี่ยงการรวมกลุ่มกันการอยู่กันเป็นกลุ่มก้อน มาตรการจํากัดการเดินทาง ยังคงเป็นมาตรการที่สําคัญมากจะทําให้กระทรวงสาธารณสุขสามารถจัดการกับปัญหาได้ดี หากพบว่าสถานการณ์การแพร่ระบาดมีแนวโน้มที่ดีขึ้น กระทรวงสาธารณสุขจะจัดมาตรการควบคุมป้องกันโรคที่เหมาะสมต่อไป” นายแพทย์ธนรักษ์ กล่าว
รัฐบาลไทย-ข่าวทำเนียบรัฐบาล-“รัฐมนตรีเกษตร” แจงน้ำท่วมใน จ.พระนครศรีอยุธยา เฉพาะพื้นที่นอกคันกั้นน้ำ เหตุฝนตกหนักส่งให้น้ำเจ้าพระยาเพิ่มสูง
วันจันทร์ที่ 28 สิงหาคม 2560
“รัฐมนตรีเกษตร” แจงน้ําท่วมใน จ.พระนครศรีอยุธยา เฉพาะพื้นที่นอกคันกั้นน้ํา เหตุฝนตกหนักส่งให้น้ําเจ้าพระยาเพิ่มสูง
“รัฐมนตรีเกษตร” แจงน้ําท่วมใน จ.พระนครศรีอยุธยา เฉพาะพื้นที่นอกคันกั้นน้ํา เหตุฝนตกหนักส่งให้น้ําเจ้าพระยาเพิ่มสูง เผยรัฐบาลวางแผนระยะยาวป้องกันน้ําท่วมลุ่มต่ําเจ้าพระยา พร้อมเพิ่มประสิทธิภาพการระบายน้ําฝั่งซ้าย-ขวา ลดปริมาณน้ําที่ผ่านแม่น้ําเจ้าพระยามากขึ้น
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า จากกรณีน้ําท่วมในพื้นที่จังหวัดพระนครศรีอยุธยา ใน 6 อําเภอ ได้แก่ อําเภอบางบาล อําเภอเสนา อําเภอบางปะอิน อําเภอผักไห่ อําเภอพระนครศรีอยุธยา และอําเภอบางไทร เนื่องจากการระบายน้ําของเขื่อนเข้าพระยานั้น สาเหตุเนื่องจากฝนตกหนักทําให้น้ําในลําน้ําเจ้าพระยามีปริมาณเพิ่มสูงขึ้น จึงจําเป็นต้องระบายน้ําเพิ่มในอัตรา 1,000 - 1,500 ลบ.ม./วินาที โดยกรมชลประทาน กระทรวงเกษตรและสหกรณ์ และกรมป้องกันและบรรเทาสาธารณภัย กระทรวงมหาดไทย และหน่วยที่เกี่ยวข้อง ได้วางแผนและแจ้งเตือนเกษตรกรและประชาชนในพื้นที่ให้รับมือกับสถานการณ์ปริมาณน้ําในแม่น้ําเจ้าพระยาที่เพิ่มสูง พร้อมทั้งได้กําชับให้ผู้บริหารองค์การปกครองส่วนท้องถิ่น แจ้งเตือนประชาชนผ่านช่องทางต่างๆ โดยให้ประชาชนติดตามสถานการณ์จากหน่วยงานราชการอย่างใกล้ชิด รวมทั้งจัดเจ้าหน้าที่เฝ้าระวังติดตามสถานการณ์ตลอด 24 ชั่วโมง และจัดเตรียมความพร้อมทรัพยากรเครื่องจักรกลสาธารณภัย ให้สามารถเข้าปฏิบัติงานในพื้นที่ประสบภัยเพื่อให้ความช่วยเหลือประชาชนได้ทันที อย่างไรก็ตาม เมื่อเกิดน้ําท่วมในพื้นที่ 6 อําเภอ ของ จังหวัดพระนครศรีอยุธยา ได้ส่งผลกระทบเฉพาะพื้นที่นอกคันกั้นน้ํา (พื้นที่ระหว่างตลิ่งกับคันกั้นน้ํา) ซึ่งหน่วยงานที่เกี่ยวข้องได้ลงพื้นที่ช่วยเหลือประชาชนในเบื้องต้นแล้วอย่างทันที
ทั้งนี้ ผลกระทบจากการระบายน้ําจากเขื่อนเจ้าพระยา ทําให้น้ําเอ่อล้นตลิ่งในพื้นที่ 6 อําเภอ 76 ตําบล ในพื้นที่จังหวัดพระนครศรีอยุธยา มีผลกระทบเฉพาะพื้นที่นอกคันกั้นน้ําเท่านั้น โดยกรมชลประทานยืนยันว่า พื้นที่ที่ได้รับผลกระทบ คือ พื้นที่นอกคันกั้นน้ํา ซึ่งท่วมเป็นปกติ เพราะเป็นพื้นที่ลุ่มต่ํา ซึ่งได้ดําเนินการระบายน้ําทั้งฝั่งซ้าย /ฝั่งขวา ควบคู่กับการระบายน้ําทางตรงผ่านแม่น้ําเจ้าพระยา ไม่ได้ระบายน้ําผ่านแม่น้ําเจ้าพระยาอย่างเดียว อย่างไรก็ตาม จํานวนครั้งที่น้ําท่วมพื้นนอกคันกั้นน้ํา ขึ้นอยู่กับความถี่ของฝนที่ตกหนัก ซึ่งในปีนี้ มีฝนตกหนักใต้เขื่อนตั้งแต่ต้นฤดูฝน จึงทําให้มีการระบายน้ําจากเขื่อนเจ้าพระยาบ่อยครั้งขึ้น
“รัฐบาลได้มีความห่วงใยเกษตรกรและประชาชนในพื้นที่ที่ได้รับผลกระทบจากอุทกภัย โดยได้มีการวางแผนระยะยาวในการป้องกันน้ําท่วมลุ่มต่ําแม่น้ําเจ้าพระยา เพิ่มความสามารถในการระบายน้ําออกฝั่งซ้าย/ฝั่งขวา เพื่อลดปริมาณน้ําที่ผ่านแม่น้ําเจ้าพระยา เช่น ขยายคลองชัยนาท-ป่าสัก เพิ่มความสามารถระบายน้ําเจ้าพระยาให้มากขึ้น เช่น คลองบางบาล-บางไทร ตลอดทั้งการดูแลพื้นที่นอกคันกั้นน้ํา อาทิ บางบาล บางโผงเผง เพื่อให้มีความสะดวกในช่วงน้ําท่วม เช่น สะพานทางเดิน ยกระดับบ้านเรือน เป็นต้น” พลเอกฉัตรชัย กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาลเชิญชวนผู้สูงวัยสมัครสมาชิก กอช.โค้งสุดท้าย ก่อนหมดสิทธิ 25 ก.ย.นี้
วันพุธที่ 19 ตุลาคม 2559
รัฐบาลเชิญชวนผู้สูงวัยสมัครสมาชิก กอช.โค้งสุดท้าย ก่อนหมดสิทธิ 25 ก.ย.นี้
โฆษกฯ เผยรัฐบาลเชิญชวนผู้สูงวัยสมัครสมาชิก กอช.โค้งสุดท้าย ก่อนหมดสิทธิ 25 ก.ย.นี้ จูงใจออม 1,200 บาท รับเพิ่ม 1,200 บาท/ปี นาน 10 ปี เร่งทุกหน่วยงานรัฐช่วยตี้ปี๊บบอกข่าว รักษาสิทธิพึงมีพึงได้ของประชาชน
วันนี้ (4ก.ย59) พลตรี สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า ในวันที่ 25 ก.ย.59 นี้ จะครบ 1 ปีของการเปิดโอกาสให้ผู้ที่มีอายุเกิน 60 ปี สามารถสมัครเข้าเป็นสมาชิกกองทุนการออมแห่งชาติ (กอช.) ได้ จากปกติจะรับสมัครเฉพาะผู้ที่มีอายุ 15 – 60 ปีเท่านั้น โดยเงื่อนไขนี้ยังรวมไปถึงผู้ที่อายุ 50 ปีขึ้นไป ที่สมัครสมาชิกกองทุนฯ ภายใน 25 ก.ย.59 และจะได้เป็นสมาชิกต่อไปอีก 10 ปี นับจากอายุตัวในวันสมัคร
“รัฐบาลขอเชิญชวนผู้สูงวัยที่มีอายุ 60 ปีขึ้นไป รีบสมัครเป็นสมาชิกกองทุนฯ จนถึงวันที่ 25 ก.ย.นี้ เพราะหากพ้นกําหนดไปแล้ว จะไม่สามารถสมัครสมาชิกกองทุนฯ ได้อีก ส่วนเงื่อนไขที่ให้ผู้ที่มีอายุ 50 ปีขึ้นไปออมได้ 10 ปี ก็จะสิ้นสุดลงด้วย นั่นคือสมาชิกจะมีสิทธิออมเงินได้ถึงอายุ 60 ปีเท่านั้น”
พลตรี สรรเสริญ กล่าวต่อว่า พลเอก ประยุทธ์ จันทร์โอชา นายกรัฐมนตรี ได้เร่งรัดให้กองทุนการออมแห่งชาติ ธ.กรุงไทย ธ.ออมสิน และธกส. ประชาสัมพันธ์ข้อมูลข่าวสารไปยังพี่น้องประชาชนให้มากที่สุด เพราะถือเป็นสิทธิอันพึงมีพึงได้ที่ทุกคนควรได้รับ
รวมทั้งขอให้หน่วยงานของรัฐทุกหน่วยทุกระดับ ที่ทํางานใกล้ชิดประชาชน ช่วยสื่อสารข้อมูลออกไปด้วย โดยไม่จําเป็นต้องเจาะจงเพียงแค่ผู้สูงอายุเท่านั้น เพราะทุกคนสามารถนําไปบอกต่อ หรือพาผู้สูงอายุไปสมัครสมาชิกกองทุนฯ ได้
“ผลประโยชน์ที่สมาชิกกองทุนฯ ซึ่งมีอายุตั้งแต่ 50 ปีขึ้นไปจะได้รับ คือ เงินสมทบที่รัฐบาลจะจ่ายเข้าบัญชีให้เท่ากับจํานวนเงินที่สมาชิกออมเข้ากองทุน แต่ไม่เกินปีละ 1,200 บาท หรือพูดง่าย ๆ ก็คือฝาก 1,200 บาท ได้เพิ่มอีก 1,200 บาทต่อปี และยังมีผลตอบแทนที่กองทุนฯ ได้นําเงินสะสมและเงินสมทบไปลงทุนหาดอกผลให้กับสมาชิกเพิ่มเติมด้วย
ส่วนการขอรับเงินคืนนั้นขึ้นอยู่กับความสมัครใจของสมาชิก คือ ผู้ใดที่ออมครบ 10 ปี ๆ ละ 13,200 บาทตามหลักเกณฑ์ที่กําหนด ก็จะได้รับบํานาญตลอดชีพทุกเดือน แม้ว่าเงินออมหมด แต่กองทุนก็ยังจ่ายให้อยู่ ส่วนผู้ใดที่ไม่ต้องการออมถึง 10 ปี จะขอรับเงินคืนเมื่อใดก็ได้ โดยกองทุนจะทยอยจ่ายคืนให้ทุกเดือนจนกว่าเงินออมจะหมด และหากสมาชิกเสียชีวิต ทายาทก็จะได้รับเงินก้อนที่เหลืออยู่ในบัญชีทั้งหมด”
พลตรี สรรเสริญ กล่าวด้วยว่า ยอดผู้สมัครสมาชิกกองทุนฯ จนถึงวันที่ 31 ก.ค.59 มีจํานวนทั้งสิ้น 437,501 ราย มียอดเงินกองทุน 1,313 ล้านบาท โดยสมาชิกส่วนใหญ่เป็นเกษตรกร รองลงมาคือ ค้าขาย นักเรียนนักศึกษา และอื่น ๆ และในจํานวนนี้เป็นสมาชิกที่มีอายุตั้งแต่ 50 ปีขึ้นไปร้อยละ 46 หรือราว 201,000 ราย
ทั้งนี้ ประชาชนที่สนใจสามารถสมัครสมาชิกกองทุนฯ ได้ที่ ธ.กรุงไทย ธ.ออมสิน และธ.ก.ส. ทุกสาขาทั่วประเทศ หรือสอบถามข้อมูลได้ที่ สายด่วนเงินออม 0 2017 0789 กด 0 ในวันและเวลาทําการ
_________
สํานักโฆษก
รัฐบาลไทย-ข่าวทำเนียบรัฐบาล-อนุทิน ชื่นชม อสม.-อสต. จ.ตากดูแลสุขภาพประชาชนแนวชายแดน
วันพุธที่ 30 ตุลาคม 2562
อนุทิน ชื่นชม อสม.-อสต. จ.ตากดูแลสุขภาพประชาชนแนวชายแดน
รองนายกรัฐมนตรีและรัฐมนตรีว่าการกระทรวงสาธารณสุข พบปะ อสม.และอสต. จ.ตาก มอบนโยบายให้ อสม. 1 ล้านกว่าคนทั่วประเทศ รวมพลังสร้างให้คนในประเทศแข็งแรง ส่งเสริมให้รักษ์สุขภาพ ออกกําลังกายสม่ําเสมอ กินอาหารถูกสุขลักษณะ
รองนายกรัฐมนตรีและรัฐมนตรีว่าการกระทรวงสาธารณสุข พบปะ อสม.และอสต. จ.ตาก มอบนโยบายให้ อสม. 1 ล้านกว่าคนทั่วประเทศ รวมพลังสร้างให้คนในประเทศแข็งแรง ส่งเสริมให้รักษ์สุขภาพ ออกกําลังกายสม่ําเสมอ กินอาหารถูกสุขลักษณะ
วันนี้ (30 ตุลาคม 2562) ที่จ.ตาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และคณะ เยี่ยมติดตามการดําเนินงานสาธารณสุขพื้นที่ชายแดนและให้กําลังใจเจ้าหน้าที่และอาสาสมัครสาธารณสุขประจําหมู่บ้าน (อสม.) ที่ สถานีอนามัยเฉลิมพระเกียรติ 60 พรรษานวมินทราชินี ต.แม่จะเรา อ.แม่ระมาด และให้สัมภาษณ์ว่า อสม.เป็นกําลังสําคัญของกระทรวงสาธารณสุข ในการดูแลสุขภาพเบื้องต้นแก่ประชาชน สร้างความรอบรู้ด้านสุขภาพเพื่อป้องกันโรค ลดการเจ็บป่วย ด้วยเป้าหมายเดียวกัน คือช่วยให้ประชาชนสุขภาพดี โดย อสม.ทุกคนจะได้รับการพัฒนาศักยภาพให้เป็นหมอประจําบ้าน ทํางานร่วมกับเจ้าหน้าที่สาธารณสุข สหวิชาชีพ และทีมหมอครอบครัว
“ขอแรง อสม. 1 ล้านกว่าคนทั่วประเทศ รวมพลังสร้างให้คนในประเทศแข็งแรง ส่งเสริมให้รักษ์สุขภาพ ออกกําลังกายสม่ําเสมอ กินอาหารถูกสุขลักษณะ จะช่วยลดการเจ็บป่วย ลดภาระงานเจ้าหน้าที่ ปัญหาสาธารณสุขของประเทศจะคลี่คลายลงได้” นายอนุทินกล่าว
นายอนุทินกล่าวต่อว่า จ.ตาก เป็นพื้นที่ชายแดน ได้จัดการอบรมอาสาสมัครสาธารณสุขต่างด้าว (อสต.) เพิ่มเติมขึ้น เพื่อเป็นเครือข่ายดําเนินการร่วมกันในพื้นที่ จับคู่ทํางานกับ อสม. แลกเปลี่ยนข้อมูลข่าวสารสุขภาพและป้องกันโรคติดต่อตามแนวชายแดน ปัจจุบันมี อสต. 661 คน และมี อสม. 12,790 คน ทั้งหมดได้รับการอบรมเป็นผู้บริบาลผู้ป่วยในหมู่บ้าน (Care Giver) การอบรมช่วยพื้นคืนชีพ การอบรมการปฐมพยาบาล การอบรม อสม.นักจัดการ 4.0 และ อสม.หมอประจําบ้าน
สําหรับสถานีอนามัยเฉลิมพระเกียรติ 60 พรรษานวมินทราชินีแห่งนี้ เป็นสถานบริการสาธารณสุขที่ให้บริการประชาชนด้วยความสง่างามและสมพระเกียรติ ทั้งด้านสถานที่และการให้บริการที่มีคุณภาพและมาตรฐานตามหลักวิชาการตามบริบทของพื้นที่ สนองงานในพระราชดําริของสมเด็จพระนางเจ้าสิริกิตติ์ พระบรมราชินีนาถในรัชกาลที่ 9 เผยแพร่พระเกียรติคุณและกิจกรรมเพื่อเทิดพระเกียรติ ด้วยความร่วมมือจากทุกภาคส่วนทั้งราชการ ท้องถิ่น เอกชน ประชาชนที่ได้ช่วยกันดูแลประชาชนในพื้นที่ 7,396 คน และประชากรต่างด้าวอีกประมาณ 5,000 คน
************************ 30 ตุลาคม 2562
**************************
รัฐบาลไทย-ข่าวทำเนียบรัฐบาล- นายกรัฐมนตรีวางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช
วันเสาร์ที่ 28 ธันวาคม 2562
นายกรัฐมนตรีวางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช
นายกรัฐมนตรีวางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราช
วันนี้(28ธันวาคม2562)เวลา15.30น.ณพระบรมราชานุสาวรีย์สมเด็จพระเจ้าตากสินมหาราชวงเวียนใหญ่กรุงเทพมหานครพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมวางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราชเนื่องในวันสมเด็จพระเจ้าตากสินมหาราชเพื่อน้อมรําลึกถึงพระมหากรุณาธิคุณ
เมื่อนายกรัฐมนตรีเดินทางมาถึงพระบรมราชานุสาวรีย์สมเด็จพระเจ้าตากสินมหาราชเข้าประจําจุดยืนถวายความเคารพแล้ววางพานพุ่มดอกไม้ถวายราชสักการะพระบรมราชานุสาวรีย์สมเด็จพระเจ้าตากสินมหาราชในนามนายกรัฐมนตรีและคณะรัฐมนตรีจากนั้นกลับมายืนที่เดิมถวายความเคารพเสร็จพิธีวางพานพุ่มฯ
*****************************
กลุ่มประชาสัมพันธ์และเผยแพร่สํานักโฆษก
รัฐบาลไทย-ข่าวทำเนียบรัฐบาล-กองทุนยุติธรรม เตรียมพัฒนาสู่องค์กรที่ทันสมัยด้านดิจิทัล
วันพุธที่ 9 ตุลาคม 2562
กองทุนยุติธรรม เตรียมพัฒนาสู่องค์กรที่ทันสมัยด้านดิจิทัล
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม เป็นประธานเปิดการประชุมเชิงปฎิบัติการ (ร่าง) แผนปฎิบัติการดิจิทัลกองทุนยุติธรรม
ในวันจันทร์ที่ ๗ ตุลาคม ๒๕๖๒ เวลา ๐๙.๓๐ น. นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม เป็นประธานเปิดการประชุมเชิงปฎิบัติการ (ร่าง) แผนปฎิบัติการดิจิทัลกองทุนยุติธรรม ณ ห้องสัมมนา ชั้น ๘ โรงแรมนารา เขตหลักสี่ กรุงเทพฯ โดยมีนายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม พร้อมด้วยเจ้าหน้าที่สํานักงานกองทุนยุติธรรม และเจ้าหน้าที่ที่เกี่ยวข้องจากสํานักงานปลัดกระทรวงยุติธรรม กรมคุ้มครองสิทธิและเสรีภาพ สํานักงานยุติธรรมจังหวัดนนทบุรี และจังหวัดปทุมธานี เข้าร่วมฯ
ในโอกาสนี้ ผู้ช่วยปลัดกระทรวงยุติธรรม กล่าวว่า การประชุมดังกล่าวถือว่ามีความสําคัญเป็นอย่างยิ่ง เพราะจะเป็นกรอบแนวทางและเป้าหมายในการพัฒนาเทคโนโลยีสารสนเทศของสํานักงานกองทุนยุติธรรมแบบบูรณาการ และพัฒนาให้กองทุนยุติธรรมเป็นองค์กรที่ทันสมัยในด้านเทคโนโลยีสารสนเทศ ตลอดจนการให้บริการทางอิเล็กทรอนิกส์ต่าง ๆ ซึ่งจะทําให้เกิดประโยชน์สูงสูดแก่ประเทศชาติ พร้อมกับขอบคุณเจ้าหน้าที่ทุกฝ่ายที่ได้ดําเนินการให้มีการจัดประชุมเชิงปฎิบัติการในครั้งนี้ เพื่อแลกเปลี่ยนข้อคิดเห็นและข้อเสนอแนะ ซึ่งจะเป็นประโยชน์อย่างยิ่งต่อการจัดทําแผนปฏิบัติการดิจิทัลกองทุนยุติธรรม เพื่อให้กองทุนยุติธรรมมีการบริหารจัดการงานด้านเทคโนโลยีสารสนเทศที่มีประสิทธิภาพ และสามารถนําแนวทางดังกล่าวไปประยุกต์ใช้งานเพื่อเกิดประโยชน์ต่อองค์กรต่อไป
รัฐบาลไทย-ข่าวทำเนียบรัฐบาล-นายกรัฐมนตรีระบุพร้อมใช้มาตรา 44 แก้ไขปัญหาเรื่องขนส่งมวลชนกรุงเทพ หากทุกฝ่ายยอมรับ
วันอังคารที่ 28 กุมภาพันธ์ 2560
นายกรัฐมนตรีระบุพร้อมใช้มาตรา 44 แก้ไขปัญหาเรื่องขนส่งมวลชนกรุงเทพ หากทุกฝ่ายยอมรับ
นายกรัฐมนตรีระบุพร้อมใช้มาตรา 44 แก้ไขปัญหาเรื่องขนส่งมวลชนกรุงเทพ หากทุกฝ่ายยอมรับ
วันนี้ (28 กุมภาพันธ์ 2560) เวลา 15.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงผลการประชุมร่วมกับคณะรักษาความสงบแห่งชาติว่า มีหลายเรื่องที่ต้องปฏิรูป โดยในที่ประชุมร่วมได้หารือถึงการแก้ปัญหาเรื่องขนส่งมวลชนกรุงเทพ (ขสมก.) ว่าจะต้องทําอย่างไรเพราะรถเมล์วันนี้ไม่สะดวก ไม่ทันสมัย วิ่งทับซ้อนสาย หากจะใช้คําสั่งมาตรา 44 ก็ได้ แต่ถามว่าทุกคนยอมรับหรือไม่ หากยอมรับก็จบ โดยปรับเส้นทางการเดินรถเมล์ใหม่ บริษัทและ ขสมก. สามารถตกลงกันได้ สหภาพไม่เคลื่อนไหว ก็จะทําได้หมด ถ้าจะให้ทําอะไรใหม่ ๆ แต่มีความขัดแย้งคงทําไม่ได้ ไม่ว่าจะมีกฎหมายใด ๆ ตนก็บังคับไม่ได้ เพราะคนไม่ยอมรับกฎหมาย
-----------------------------------